*PRIJEDLOG*

Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15), članka 52. i 56. Zakona o financiranju vodnoga gospodarstva (Narodne novine br. 153/09, 90/11, 56/13, 154/14 , 119/15, 120/16 ) i članka 30. Statuta Općine Privlaka (Službeni glasnik Zadarske županije br. 14/09, 14/11, 10/13), Općinsko vijeće Općine Privlaka na svojoj 7. sjednici održanoj dana \_\_.\_\_ 2017. godine, donosi

## O D L U K U

## o naknadi za razvoj na vodoopskrbnom području Općine Privlaka

## Članak 1.

Ovom se Odlukom uvodi obveza plaćanja naknade za razvoj na vodoopskrbnom području Općine Privlaka i utvrđuje obveznika plaćanja, visinu naknade, namjenu prikupljenih sredstava od naknade, način i rok uplate naknade, prava i obveze javnog isporučitelja vodne usluge Vodovod d.o.o., iz Zadra (u daljnjem tekstu: Isporučitelj) te nadzor nad obračunom i naplatom naknade za razvoj.

## Članak 2.

Obveznik plaćanja naknade za razvoj je obveznik plaćanja cijene vodne usluge na vodoopskrbnom području Općine Privlaka.

Vodoopskrbno područje iz stavka 1. ovoga članka je dio vodoopskrbnog područja u nadležnosti Isporučitelja.

## Članak 3.

Osnovica za obračun naknade za razvoj je jedinica mjere isporučene vodne usluge odnosno jedan metar kubni isporučene vode (1 m3).

Naknada za razvoj se obračunava uz cijenu vodne usluge na vodoopskrbnom području Općine Privlaka.

## Članak 4.

Naknada za razvoj se uplaćuje putem ispostavljenog računa za vodnu uslugu i iskazuje se kao zasebna stavka na računu te usluge.

Račun za isporučenu vodnu uslugu iz stavka 1. ovoga članka ispostavlja Isporučitelj.

Iznos naknade za razvoj ne podliježe obvezi obračunavanja poreza na dodanu vrijednost.

Ukupan iznos naknade za razvoj koju je obveznik dužan platiti predstavlja umnožak količine isporučene vodne usluge i iznosa naknade utvrđene sukladno članku 7. ove Odluke.

Naknada za razvoj je prihod Isporučitelja.

## Članak 5.

Način i rokovi uplate naknade za razvoj se određuju sukladno odluci o cijeni vodnih usluga koju donosi Isporučitelj.

## Članak 6.

Prihod od naknade za razvoj koristi se za:

* + ravnomjernu gradnju komunalnih vodnih građevina na vodoopskrbnom području u nadležnosti Isporučitelja koje su od značaja za funkcioniranje sustava javne vodoopskrbe i javne odvodnje te gradnju komunalnih vodnih građevina na području Općine Privlaka, sukladno planu gradnje komunalnih vodnih građevina koji donosi Općinsko vijeće Općine Privlaka,
  + otplatu financijskih obveza iz ugovora o kreditima za izgrađene komunalne vodne građevine čija je gradnja financirana kreditom poslovnih i ostalih banaka,
  + sudjelovanje u financiranju projekata gradnje financiranih iz predpristupnih, kohezijskih i strukturnih fondova te ostalih instrumenata pomoći Europske unije.¸

**Članak 7.**

Za namjene utvrđene u članku 6. ove Odluke, visina naknade za razvoj utvrđuje se kako slijedi:

* + za domaćinstvo: 3,50 kn/m3
  + za gospodarstvo: 4,00 kn/m3

## Članak 8.

Prikupljanje sredstava od naknade za razvoj te namjensko trošenje tih sredstava sukladno namjenama utvrđenim u članku 6. ove Odluke obavlja Isporučitelj.

Prava i obveze Isporučitelja u smislu stavka 1. ovoga članka podrazumijevaju:

* + prikupljanje sredstava od naknade za razvoj na posebnom računu Isporučitelja,
  + korištenje prikupljenih sredstva od naknade za razvoj za podmirenje obveza nastalih u realizaciji razvojnih zahvata,
  + vođenje evidencije o prikupljenim i utrošenim sredstvima naknade za razvoj,
  + izrađivanje i dostavljanje šestomjesečnih i godišnjih izvješća o obračunatim iznosima naknade za razvoj te o prikupljenim i utrošenim sredstvima od naknade za razvoj Općini,
  + izrađivanje I dostavljanje pojedinačnog izvješća o prikupljenim i utrošenim sredstvima od naknade za razvoj za svaki razvojni zahvat na zahtjev Općine,
  + imenovanje projektnog tima u cilju praćenja realizacije pojedinog razvojnog zahvata,
  + izrađivanje i predlaganje plana gradnje komunalnih vodnih građevina koji donosi Općinsko vijeće.

## Članak 9.

Nadzor nad obračunom i naplatom naknade za razvoj obavlja Jedinstveni upravni odjel Općine Privlaka, na temelju dostavljenih izvješća iz članka 8. ove Odluke.

**Članak 10.**

Ovom Odlukom stavlja se izvan snage Odluka o obračunu i naplati naknade za razvoj ( Službeni glasnik Zadarske županije, br. 07/11), te Odluka o izmjenama i dopunama Odluke o obračunu i naplati naknade za razvoj (Službeni glasnik Zadarske županije , br. 14/14).

## Članak 11.

Ova Odluka stupa na snagu osmog dana od dana objave u Službenom glasniku Zadarske županije.

KLASA: 325-01/17-01/  
URBROJ: 2198/28-01-17-

Privlaka,

**OPĆINSKO VIJEĆE OPĆINE PRIVLAKA**

**PREDSJEDNIK**

**Nikica Begonja**